title: Id-Direttiva tal-Kunsill tat-12 ta' Ottubru 1971 dwar l-approssimazzjoni tal-liġijiet ta' l-Istati Membri li għandhom x'jaqsmu mal-kalibrar tat-tankijiet ta' bastimenti

text:
Avviż Legali Importanti

|

31971L0349

Official Journal L 239 , 25/10/1971 P. 0015 - 0021 Finnish special edition: Chapter 13 Volume 2 P. 0088  Danish special edition: Series I Chapter 1971(III) P. 0767  Swedish special edition: Chapter 13 Volume 2 P. 0088  English special edition: Series I Chapter 1971(III) P. 0865  Greek special edition: Chapter 13 Volume 1 P. 0227  Spanish special edition: Chapter 13 Volume 2 P. 0105  Portuguese special edition Chapter 13 Volume 2 P. 0105

		Id-Direttiva tal-Kunsilltat-12 ta' Ottubru 1971dwar l-approssimazzjoni tal-liġijiet ta' l-Istati Membri li għandhom x'jaqsmu mal-kalibrar tat-tankijiet ta' bastimenti(71/349/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100 tiegħu;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1];Wara li kkunsidra l-Opinjoni tal-Kumitat Ekonomiku u Soċjali [2];Billi f'bosta Stati Membri, disposizzjonijiet mandatarji jistabbilixxu l-metodi li bihom it-tankijiet, inklużi l-bunkers tal-karburanti likwidu, ta' bastimenti ta' passaġġi fuq l-ilma interni u ta' coasters nazzjonali u internazzjonali jistgħu jiġu kkalibrati u użati sabiex ikejlu l-kontenut tagħhom; billi dawn il-ħtiġiet huma differenti minn Stat Membru għal ieħor u b'hekk ikun ostakolat ir-rikonoxximent mill-Istati Membri kollha ta' kejl li jkun sar permezz ta' tank ikkalibrat minn wieħed minnhom;Billi ostakoli bħal dawn għall-istabbiliment u l-funzjonament tajjeb tas-suq komuni jistgħu jkunu mnaqqsa u anki eliminati jekk l-Istati Membri kollha jadottaw l-istess ħtiġiet, jew b'mod supplimentari għall-liġijiet eżistenti tagħhom jew minflokhom;Billi l-ħtiġiet tal-Komunità li għandhom x'jaqsmu mal-metodu ta' kalibrar deskritt f'din id-Direttiva jiżguraw li l-kwantità ta' likwidu fit-tankijiet ikkalibrati b'dan il-metodu tista' tiġi mkejla fil-ħinijiet kollha u bi preċiżjoni biżżejjed;Billi l-kalibrar tat-tankijiet tal-bastimenti huwa komparabbli mal-proċedura tal-verifika inizjali għal strumenti ta' kejl; billi ċerti disposizzjonijiet tad-Direttiva tal-Kunsill tas-26 ta' Lulju 1971 [3] dwar l-approssimazzjoni tal-liġijiet ta' l-Istati Membri li għandhom x'jaqsmu ma' disposizzjonijiet kemm għal strumenti ta' kejl kif ukoll għal metodi ta' kontroll metroloġiku jistgħu għalhekk jiġu applikati b'mod xieraq f'din il-materja;ADOTTA DIN ID-DIRETTIVA:Artikolu 1Din id-Direttiva għandha x'taqsam mal-kalibrar tal-KEE tat-tankijiet ta' bastimenti ta' passaġġi ta' l-ilma interni u ta' coasters."Kalibrar tal-KEE" tfisser kalibrar imwettaq minn Stat Membru bi qbil ma' din id-Direttiva.Artikolu 2Ir-riżultati ta' ħidmiet ta' kalibrar għandhom jiġu rrekordajti f'ċertifikat ta' kalibrar tal-KEE, f'konformità ma' l-Annessi.Stati Membri għandhom jagħtu l-istess valur liċ-ċertifikat ta' kalibrar tal-KEE daqs id-dokumenti nazzjonali korrispondenti.Artikolu 3L-istrumenti ta' kejl użati sabiex jistabbilixxu l-livell tal-likwidu f'tankijiet ikkalibrati bi qbil ma' din id-Direttiva għandhom ikunu addattati b'mod speċjali għal dan l-għan.Għandhom jikkonformaw mal-ħtiġiet tad-direttiva separata relevanti.Proviżorjament, iżda, jistgħu jiġu użati strumenti jekk ikunu aċċettati mis-servizz kompetenti fl-Istat Membru fejn jiġi stabbilit il-livell tal-likwidu.L-arranġament proviżorju għandu jintemm sena wara d-data stabbilita għad-dħul fis-seħħ tad-direttiva separata dwar l-istrumenti in kwistjoni.Artikolu 41. L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa sabiex jikkonformaw ma' din id-Direttiva fi żmien tmintax-il xahar minn notifikazzjoni tagħha u għandhom jinfurmaw minnufih lill-Kummissjoni b'dan.2. L-Istati Membri għandhom jiżguraw li t-test tad-disposizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva jiġi kkomunikat lill-Kummissjoni.Artikolu 5Din id-Direttiva hija indirizzata lill-Istati Membri.Magħmula fil-Lussemburgu, it-12 ta' Ottubru 1971.Għall-KunsillIl-PresidentL. Viglianesi[1] ĠU Nru C 108, 19.10.1968, p. 36.[2] ĠU Nru C 4, 14.1.1968, p. 2.[3] ĠU Nru L 202, 6.9.1971, p. 1.--------------------------------------------------ANNESS IĦTIĠIET ĠENERALI LI GĦANDHOM X'JAQSMU MAL-KALIBRAR TAT-TANKIJIET TA' BASTIMENTI1. Il-kapaċità tat-tankijiet għandha tiġi stabbilita:- jew bit-trasferiment ta' ilma jew likwidu adatt ieħor, li l-volum tiegħu jkun imkejjel b'kejl jew apparat ta' kejl b'meters ikkalibrati speċjalment għal dan l-għan,- jew b'kalkolazzjoni fuq il-bażi tad-dimensjonijiet tat-tank, kif stabbilit; din il-ħidma għandha tkun issupplimentata fejn ikun possibbli, bi cross check parzjali bl-użu ta' volumi mkejla ta' likwidu.2. Il-ħidmiet ta' kalibrar għandhom isiru b'tali mod u bi strumenti ta' tali preċiżjoni li l-iżbalji relattivi fir-rigward tal-kapaċitajiet dikjarati fid-dokumenti maħruġa ma jaqbżux:(a) bħala regola ġenerali: ± 3/1000 tal-kapaċità indikata(b) b'mod eċċezzjonali, fil-każ ta' tankijiet ta' għamla kkumplikata ħafna li ma jistgħux ikunu kkalibrati bi trasferiment: ± 5/1000 tal-kapaċità indikata.3. Ir-riżultati tal-ħidmiet ta' kalibrar għandhom jiġu rrekordjati f'ċertifikat ta' kalibrar li jkun akkompanjat b'dijagrammi jew tabelli li juru, b'mod partikolari, il-volum ta' likwidu, espress f'litri jew deċimetri kubi jew metri kubi, li jkun fit-tank meta l-livell tal-wiċċ liberu tal-likwidu jkun f'għoli partikolari, espress f'ċentimetri jew deċimetri, fuq il-wiċċ vertikali tal-kejl tat-tul.It-tabelli ta' ċentimetri jew deċimetri jistgħu jkunu ssupplimentati b'tabella ta' interpolazzjoni millimetrika.Dawn id-dokumenti għandhom jikkonformaw ma' l-Annessi II, III u IV.4. Għandha titwaħħal pjanċa ta' kalibrar fuq kull tank, qrib il-fetħa tal-kejl.Għandha turi l-informazzjoni li ġejja:a) in-numru tat-tank,b) l-għoli ta' referenza totali H,ċ) in-numru taċ-ċertifikat ta' kalibrar.Għandha tkun magħmula minn materjal reżistenti biżżejjed u tkun issiġillata billi titwaħħal il-marka tas-siġill tal-KEE tal-biċċiet taċ-ċomb ipprovduti għal dan l-għan, b'tali mod li ma tkunx tista' titneħħa mingħajr ma ssir ħsara lill-marka.Il-karatteristiċi u l-mudell tal-marka tas-siġill tal-KEE għandhom ikunu dawk stabbiliti għall-marka ta' verifika tal-KEE parzjali bl-Artikolu 10 (2) u l-Anness 11.3 tad-Direttiva tal-Kunsill tas-26 ta' Lulju 1971 dwar l-approssimazzjoni tal-liġijiet ta' l-Istati Membri li għandhom x'jaqsmu mad-disposizzjonijiet kemm għall-istrumenti ta' kejl kif ukoll għall-metodi ta' kontroll metroloġiku.L-Artikolu 12 ta' dik id-Direttiva huwa applikabbli, mutatis mutandis.5. Iċ-ċertifikat ta' kalibrar ma għandux jinħareġ sakemm il-kostruzzjoni u l-arranġament tat-tankijiet u tal-pajpijiet li jgħaqqdu ma jkunux tali li taħt kondizzjonijiet ta' tħaddim normali tal-bastiment, it-tankijiet u pajpijiet li jikkonnettjaw jistgħu, bla diffikultà, jiġu mbattla għal kollox jew mimlija għal kollox mingħajr ma tinqabad l-arja 'l fuq mill-likwidu li jkun qiegħed jiġi mkejjel jew fih, taħt il-livell li fih it-tank jiġi meqjus mimli.Jekk jitħallew eċċezzjonijiet, jew jekk ikollhom jittieħdu kwalunkwe prekawzjonijiet sabiex jiżguraw kejl korrett, dawn għandhom jissemmew fiċ-ċertifikat ta' kalibrar.6. Il-wiċċ vertikali tal-kejl ta' tul li fih jiġi stabbilit l-għoli tal-likwidu għandu jgħaddi, bħala regola ġenerali, bejn wieħed u ieħor miċ-ċentru ta' gravità tat-taqsimiet orizzontali tat-tank, f'kull parti fejn jista' jinħoloq wiċċ liberu tal-likwidu meta jsir il-kejl taħt kondizzjonijiet normali ta' użuJekk din il-kondizzjoni ma tiġix sodisfatta minħabba l-karatteristiċi ta' kostruzzjoni tat-tank, għandu jkun speċifikat fuq iċ-ċertifikat ta' kalibrar li l-livell tal-likwidu fit-tank jista' jkun stabbilit biss meta l-bastiment ma jkollu l-ebda żjieda għall-bilanċ tal-piż u l-ebda tmejjil fuq ġenb (zero trim and heel).Il-fus ta' apparat ta' gwida jistabbilixxi l-pożizzjoni vertikali tal-kejl.Dan l-apparat għandu jiżgura l-ippustjar korrett tal-kejl; ma għandu jkun hemm l-ebda żball sistematiku ta' kejl li jirriżulta mill-mod li bih ikun mibni. Il-pjan orizzontali mit-tarf ta' fuq ta' l-apparat ta' gwida jkun id-datum ta' referenza. Id-distanza minn dan il-pjan għall-pjanċa ta' kuntatt orizzontali u li ma tistax titneħħa ppustjata b'mod vertikali taħt id-datum hija msejħa "l-għoli ta' referenza totali H" u għandha tkun ikkwotata fil-parti ta' fuq ta' kull tabella.Għandha tittieħed kull prekawzjoni sabiex ikun żgurat li kemm il-pożizzjoni tad-datum ta' referenza f'relazzjoni mat-tank u l-għoli ta' referenza totali H, ikunu virtwalment invarjabbli.Il-marka tas-siġill tal-KEE għandha titwaħħal mad-datum ta' referenza.7. Waqt li jittieħed kont ta’:(a) l-preċiżjoni li biha ġew stabbiliti l-volumi speċifikati fit-tabelli,(b) il-preċiżjoni li biha jista' jiġi stabbilit il-livell tal-wiċċ liberu tal-likwidu fit-tankijiet, iċ-ċertifikat ta' kalibrar juri l-preċiżjoni relattiva ta' l-użu tat-tankijiet sabiex jiġi stabbilit il-volum ta' likwidu li jesgħu.Fil-każ li hemm referenza għalih f'punt 2 (a) ta' dan l-Anness, in-nuqqas ta' preċiżjoni relattiva ma jistax jaqbeż ± 5/1000 tal-volum speċifikat fit-tabella; fil-każ li hemm referenza għalih f'2(b), ma jistax jaqbeż ± 8/1000 tal-volum speċifikat fit-tabella.L-għoli minimu li jista' jitkejjel għandu jiġi ffissat għal mhux inqas minn 500 mm.8. Il-marki tas-siġill, iċ-ċertifikati ta' kalibrar u t-tabelli ta' kalibrar jieqfu milli jibqgħu validi- wara tnax-il sena,- jew malli t-tank ikun ġie deformat, jew ikun ġie msewwi jew mibni mill-ġdid, b'tali mod li jistgħu jinbidlulu l-karatteristiċi ta' kejl tiegħu.Ix-xahar u s-sena finali tal-perjodu ta' validità ta' tnax-il xahar relevanti, huma speċifikati fil-parti ta' fuq taċ-ċertifikat u ta' kull tabella.Ċertifikati u tabelli għandhom jiġġeddu biss wara kalibrar mill-ġdid.--------------------------------------------------ANNESS IINOTAMENTI TA' KALIBRARIn-notamenti ta' kalibrar, maħruġ minn awtorità metroloġika kompetenti, għandha tkun magħmula mid-dokumenti li ġejjin:1. Iċ-ċertifikat ta' kalibrar propja, li jagħti:(a) l-isem u l-indirizz ta' l-awtorità kompetenti li toħroġ iċ-ċertifikat;(b) l-isem u pożizzjoni ta' l-operatur;(ċ) in-numru tas-serje taċ-ċertifikat (li jiġi riprodott fuq id-dokumenti l-oħra kollha u fuq il-pjanċi ta' kalibrar);(d) id-data ta' ħruġ taċ-ċertifikat u l-indirizz tal-post tax-xogħol ta' l-uffiċjal ta' kalibrar;(e) id-data ta' meta jiskadi ċ-ċertifikat;(f) l-identità tal-bastiment (l-isem, in-numru ta' reġistrazzjoni, l-isem u l-indirizz tas-sid u s-sena ta' kostruzzjoni);(g) lista u n-natura tad-dokumenti mehmuża;(h) il-gruppi tat-tankijiet li għalihom tista' tintuża l-istess tabella;(i) indikazzjoni tat-tankijiet li fihom ikun hemm riċevituri tad-dranaġġ jew heaters;(j) il-kapaċità totali;(k) il-preċiżjoni tar-riżultati mogħtija fit-tabelli;(l) il-preċiżjoni fl-użu tar-rekord ta' kalibrar sabiex jiġu stabbiliti l-volumi tal-likwidu miżmumin f'tankijiet;(m) l-għoli minimu li jista' jitkejjel.2. Dijagramma Nru 1 li turi l-pożizzjoni tat-tankijiet fil-bastiment, u għal kull tank l-għoli ta' referenza totali H, l-ippustjar tal-kejl u l-pożizzjoni ta' dan ta' l-aħħar f'relazzjoni mal-paratija ta' quddiem tat-tank u għall-paratija jew pjan lonġitudinali medjan.3. Dijagramma Nru 2, minħabba li hi cross-section transversali tat-tankijiet li turi, b'mod partikolari, ir-raġġ tas-sentina, il-kamber, l-għoli tat-trunk u l-metodu ta' kostruzzjoni ta' l-apparat ta' gwida.4. Fil-każ ta' bastiment li jkollu heaters jew riċevituri tad-dranaġġ ġewwa t-tankijiet tiegħu, Dijagramma Nru 3 li tagħti lvolum meħud minn dawn il-heaters jew riċevituri u l-volum ta' likwidu li jista' jinżamm f'dawn ta' l-aħħar, minn sluice-valve għal sluice-valve.5. Għal kull tank jew grupp ta' tankijiet simili, tabella ta' volum f'ċentimetri jew deċimetri li jkun fiha indikazzjoni ta' l-għoli ta' referenza totali H u d-data ta' skadenza u, fejn tkun ipprovduta, tabella ta' interpolazzjoni millimetrika.--------------------------------------------------ANNESS IIIMUDELL TA' ĊERTIFIKAT TA' KALIBRAR+++++ TIFF +++++--------------------------------------------------ANNESS IVMUDELL TA’ TABELLA TA’ KALIBRAR+++++ TIFF ++++++++++ TIFF +++++--------------------------------------------------


title: Id-Direttiva tal-Kummissjoni tat-8 ta’ Lulju 1980 li tistabbilixxi l-metodi ta’ analiżi tal-Komunità għal kontroll uffiċjali tal-livell tal-monomer tal-klorur tal-vinil fil-materjali u l-oġġetti maħsubin biex jiġu f’kuntatt ma’ oġġetti ta’ l-ikel

text:
Avviż Legali Importanti

|

31980L0766

Official Journal L 213 , 16/08/1980 P. 0042 - 0046 Finnish special edition: Chapter 13 Volume 10 P. 0221  Greek special edition: Chapter 15 Volume 1 P. 0250  Swedish special edition: Chapter 13 Volume 10 P. 0221  Spanish special edition: Chapter 13 Volume 11 P. 0042  Portuguese special edition Chapter 13 Volume 11 P. 0042

		Id-Direttiva tal-Kummissjonitat-8 ta’ Lulju 1980li tistabbilixxi l-metodi ta’ analiżi tal-Komunità għal kontroll uffiċjali tal-livell tal-monomer tal-klorur tal-vinil fil-materjali u l-oġġetti maħsubin biex jiġu f’kuntatt ma’ oġġetti ta’ l-ikel(80/766/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ewropea,Wara li kkunsidrat id-Direttiva tal-Kunsill 78/142/KEE tat-30 ta’ Jannar 1978 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ materjali u oġġetti li fihom il-monomer tal-klorur tal-vinil u li huma maħsuba biex jiġu f’kuntatt ma’ oġġetti ta’ l-ikel [1], u b’mod partikolari l-Artikolu 3 tagħha,Billi l-Artikolu 2 tad-Direttiva 78/142/KEE jistabbilixxi li materjali u oġġetti bħal dawn ma għandux ikollhom monomer tal-klorur tal-vinil fi kwantità ta’ aktar minn milligram għal kull kilogramm fil-prodott finali u l-Artikolu 3 li dan il-limitu għandu jiġi kkontrollat minn metodu ta’ analiżi tal-Komunità;Billi, fuq il-bażi ta’ serje ta’ provi kollaborattivi ta’ bejn diversi laboratorji, il-metodu deskritt fl-Anness wera li huwa preċiż biżżejjed u li jista’ jiġi riprodott sabiex jiġi adottat bħala metodu tal-Komunità;Billi il-miżuri preskritti f’din id-Direttiva huma skond l-opinjoni tal-Kumitat Permanenti dwar l-Oġġetti ta’ l-Ikel,ADOTTAT DIN ID-DIRETTIVA:Artikolu 1L-Istati Membri għandhom jirrikjedu li l-analiżi meħtieġa għall-kontroll uffiċjali tal-livell tal-monomer tal-klorur tal-vinil fil-materjali u oġġetti maħsubin biex jiġu f’kuntatt ma’ l-ikel, imsemmija fl-Anness bħala ‘materjali u oġġetti’, għandhom isiru skond il-metodu deskritt fl-Anness.Artikolu 2L-Istati Membri għandhom idaħħlu fis-seħħ il-liġijiet, r-regolamenti u d-disposizzjonijiet amministrattivi meħtieġa biex jikkonformaw ma’ din id-Direttiva mhux aktar tard minn 18-il xahar min-notifika tagħha. Għandhom jinfurmaw lill-Kummissjoni minnufih b’dan.Artikolu 3Din id-Direttiva hija ndirizzata lill-Istati Membri.Magħmula fi Brussel, fit-8 ta’ Lulju 1980.Għall-KummissjoniEtienne DavignonMembru tal-Kummissjoni[1] ĠU L 44, tal-15.2.1978, p.15.--------------------------------------------------ANNESSDETERMINAZZJONI TAL-LIVELL TA’ MONOMER TAL-KLORUR TAL-VINIL F’MATERJALI U OĠĠETTI1. KAMP U QASAM TA’ APPLIKAZZJONIIl-metodu jiddetermina l-livell ta’ monomer tal-klorur tal-vinil f’materjali u f’oġġetti.2. PRINĊIPJUIl-livell ta’ monomer tal-klorur tal-vinil (VC) f’materjali u f’oġġetti huwa determinat permezz ta’ gas-chromatography bl-użu tal-metodu ‘headspace’ wara d-dissoluzzjoni jew sospensjoni tal-kampjun fil-N, N-dimethylacemide3. REAĠENTI3.1. Klorur tal-vinil (VC) ta’ purità ikbar minn 99·5 % (v/v).3.2. N, N-dimethylacetamide (DMA), ħieles minn kull impurità bl-istess ħin ta’ retenzjoni bħal tal-VC jew bħall-istandard intern (3.3) fil-kondizzjonijiet tat-test.3.3. Diethyl ether jew cis-2-buterie fid-DMA (3.2) bħala s-soluzzjoni ta’ standard intern. Dawn is-soluzzjonijiet ta’ standard intern ma għandu jkollhom l-ebda impurità bl-istess ħin ta’ retenzjoni bħal tal-VC, fil-kondizzjonijiet tat-test.4. APPARATN.B.Strument jew biċċa apparat huwa msemmi biss jekk huwa speċjali jew jekk huwa magħmul għal speċifikazzjonijiet partikolari. Wieħed jassumi li l-apparat li s-soltu jinsab fil-laboratorji jkun disponibbli.4.1. Gas-chromatograph mgħammar b’head-space sampler awtomatiku jew b’faċilitajiet għal injezzjoni manwali tal-kampjun.4.2. Detector ta’ jonizzazzjoni tal-fjamma jew detectors oħra msemmija fil-punt 7.4.3. Gas-chromatographic column.Il-kolonna għandha tippermetti is-separazzjoni tal-qċaċet ta’ l-arja, tal-VC u ta’ standard intern, jekk użat.Barra minn hekk, is-sistema kombinata ta’ 4.2 u 4.3 għandha tippermetti li s-sinjal miksub b’soluzzjoni li fiha 0.02mg VC/litru DMA jew 0.02 mg VC/kg DMA jkun ugwali għal mill-inqas ħames darbiet il-ħoss ta’ l-isfond.4.4. Kampjuni ta’ kunjetti jew fliexken iffittjati bis-silikon jew bil-butyl rubber septa.Meta tintuża t-teknika manwali tal-kampjuni it-teħid tal-kampjun mill-headspace b’siringa jista’ jikkawża vakum parzjali fil-kunjett jew fil-flixkun. Għalhekk, għal teknika manwali fejn il-kunjetti ma jkunx imqiegħda taħt pressjoni qabel ma jingħażel il-kampjun, l-użu ta’ kunjetti kbar huwa irrakkomandat.4.5. Mikro-siringi.4.6. Siringi li ma jgħaddix gass minnhom (gas-tight) għal headspace sampling manwali.4.7. Bilanċ analitiku eżatt sa 0.1 mg.5. PROĊEDURAATTENZJONI: VC hija sustanza perikoluża u gass f’temperatura ambjentali, għalhekk il-preparazzjoni tas-soluzzjonijiet għandu jiġi magħmul f’fume cupboard ivventilat tajjeb.N.B.— Ħu l-prekawzjonijiet kollha meħtieġa biex tara li l-ebda VC jew DMA ma jintilef;— Meta tuża t-tekniki manwali ta’ teħid ta’ kampjuni, għandu jiġi wżat standard intern (3.3);— Meta tuża standard intern, għandha tiġi wżata l-istess soluzzjoni matul il-proċedura kollha.5.1. Preparazzjoni ta’ soluzzjoni standard konċentrata ta’ VC f’madwar 2000 mg/kgIżen bi preċiżjoni sa l-eqreb 0.1 mg reċipjent tal-ħġieġ adatt u qiegħed ġewwa fih kwantità (eż. 50 ml) ta’ DMA (3.2). Erġa’ iżen. Mad-DMA żid kwantità (eż. 0.1 g) ta’ VC (3.1) f’forma likwida jew gass, billi tinjettaha bil-mod fuq id-DMA. Il-VC jista’ jiżdied ukoll f’forma ta’ bżieżaq mad-DMA, jekk l-apparat li jiġi wżat ma jitlef l-ebda DMA. Erġa’ iżen sa l-eqreb 0.1 mg. Stenna sagħtejn biex tagħti ċ-ċans li jintlaħaq l-ekwilibriju. Żomm is-soluzzjoni standard fi rifrigitatur.5.2. Preparazzjoni ta’ soluzzjoni standard dilwita ta’ VCĦu ammont miżun ta’ soluzzjoni standard konċentrata ta’ VC (5.1) u ddilwixxi, għal volum jew piż magħruf, b’DMA (3.2) jew ma’ soluzzjoni standard interna (3.3). Il-konċentrazzjoni tas-soluzzjoni standard miżjuda bl-ilma li tirriżulta hija mfissra bħala mg/l jew mg/kg rispettivament.5.3. Preparazzjoni tal-kurva ta’ kalibrarN. B.— il-kurva għandu jkollha mill-inqas seba’ pari ta’ punti,— ir-repetibilità tar-riżultati [1] għandha tkun inqas minn 0.02 mg VC/l jew kg ta’ DMA,— il-kurva għandha tiġi kkalkulata minn dawn il-punti bit-teknika ta’ least squares, i.e. il-linja tar-rigressjoni għandha tiġi kkalkulata skond l-ekwazzjoni li ġejjay = ax + afejn: | a1=n∑xy − ∑x·∑yn∑x2 − ∑x2 |u: | a0 = ∑y·∑x2 − ∑x·∑xyn∑x2 − ∑x2 |Fejn:y = l-għoli jew iż-żona tal-qċaċet f’kalkolu waħdienix = il-konċentrazzjoni li tikkorrispondi fuq il-linja ta’ regressjonin = numru ta’ kalkoli magħmula (n ≥ 14),— y—;) għar-riżultati kollha ma għandux jaqbeż 0-07:≤ 0.07fejn: | s = 2∑i = 1nyi − zi2n − 1 || y— = 1n∑i = 1n yi |y1 =  kull riżultat individwali mkejjelzi =  il-valur korrispondenti għar-riżultat (yi) ikkalkulat fuq il-linja ta’ regressjoni,n ≥  14.Ħejji żewġ serje ta’ mill-inqas seba’ kunjetti (4.4). Żid ma’ kull kunjett, volumi ta’ soluzzjoni standard dilwit ta’ VC (5.2) u DMA (3.2) jew soluzzjoni ta’ standard intern fid-DMA (3.3) biex il-konċentrazzjoni finali ta’ VC tas-soluzzjonijiet doppji tkun bejn wieħed u ieħor ugwali għal 0; 0,050; 0,075; 0,100; 0,125; 0,150; 0,200, eċċ. mg/l jew mg/kg ta’ DMA u l-kunjetti kollha jkollhom l-istess kwantità ta’ DMA li għandha tintuża fil-punt 5.5. Issiġilla l-kunjetti u kompli l-proċedura kif deskritt f’punt 5.6. Oħloq graph li fiha, il-valuri ordinati juru l-area (jew l-għoli) tal-qċaċet tal-VC tas-soluzzjonijiet doppji jew il-proporzjon ta’ dawn l-arei (jew għoli) għal ma’ l-ogħla valur ta’ l-istandard intern, u l-valuri axxiżi juru l-konċentrazzjonijet ta’ VC tas-soluzzjonijiet doppji.5.4. Konvalidazzjoni ta’ preparazzjonijiet ta’ soluzzjonijiet standard miksuba fil-punti 5.1 u 5.2.Irrepeti l-proċedura deskritta fil-punti 5.1 u 5.2 biex tikseb it-tieni soluzzjoni standard dilwita b’konċentrazzjoni ugwali għal 0,1 mg VC/l jew 0,1 mg/kg ta’ DMA jew soluzzjoni standard interna. Il-medja ta’ żewġ kalkoli gas-chromatographic ta’ din is-soluzzjoni ma għandhiex tkunu differenti b’iktar minn 5 % mill-punt korrispendenti tal-kurva kalibrata. Jekk id-differenza tkun ikbar minn 5 %, irriffjuta kull soluzzjoni miksuba fil-punti 5.1, 5.2, 5.3 u 5.4 u irrepeti l-proċedura mill-bidu.5.5. Preparazzjoni tal-kampjuni ta’ materjali u ta’ oġġettiIpprepara żewġ kunjetti (4.4). F’kull kunjett iżen mhux inqas minn 200 mg, għall-eqreb 0,1 mg, tal-kampjun miksub minn materjal jew oġġett wieħed taħt investigazzjoni li ġie mnaqqas għal biċċiet żgħar. Ara li tintiżen l-istess kwantità f’kull kunjett. Agħlaq il-kunjett immedjatament. Żid ma’ kull kunjett 10 ml jew 10 g ta’ DMA għal kull gramma tal-kampjun (3.2) jew 10 ml jew 10 g ta’ soluzzjoni standard interna (3.3). Issiġilla l-kunjetti u kompli kif deskritt f’punt 5.6.5.6. Kalkolazzjonijiet gas-chromatographic.5.6.1. Ħawwad il-kunjetti u evita l-kuntatt bejn il-likwidu ta’ ġewwa fihom u s-septum (4.4) biex tikseb l-iktar soluzzjoni jew sospensjoni omoġenja possibli tal-kampjuni tal-materjal jew ta’ l-oġġett (5.5).5.6.2. Poġġi l-kunjetti ssiġillati (5.3, 5.4 u 5.5) f’banju bl-ilma għal sagħtejn f’60 º ± 1 °C biex tħalli li jintlaħaq ekwilbriju. Erġa’ ħawwad, jekk meħtieġ.5.6.3. Ħu kampjun mill-’headspace’ fil-kunjett. Meta tuża t-teknika manwali ta’ teħid ta’ kampjuni, għanda ssir attenzjoni biex tikseb kampjun li jkun riproduċibbli (ara punt 4.4), b’mod partikolari s-siringa għandha tkun imsaħħna minn qabel għat-temperatura tal-kampjun. Kejjel l-area (jew l-għoli) tal-qċaċet relatati mal-VC u ma’ l-istandard intern jekk użat.5.6.4. Neħħi mill-kolonna (4.3), billi tuża metodu adatt, d-DMA żejjed hekk kif jidhru l-qċaċet tad-DMA fuq il-chromatogram.6. KALKOLU TAR-RIŻULTATI6.1. Sib b’interpolazzjoni fil-kurva, l-konċentrazzjoni mhux magħrufa taż-żewġ soluzzjonijiet tal-kampjun billi tikkonsidra is-soluzzjoni standard interna jekk użata. Ikkalkula l-ammont ta’ VC f’kull wieħed miż-żewġ kampjuni ta’ materjal jew oġġett taħt investigazzjoni billi tapplika il-formula li ġejja:X =1000fejn:X = il-konċentrazzjoni tal-VC fil-kampjun tal-materjal jew ta’ l-oġġett imfissra f’mg/kg.C = il-konċentrazzjoni ta’ VC fil-kunjett li fih il-kampjun tal-materjal jew ta’ l-oġġett (ara taħt punt 5.5) imfissra f’mg/l jew mg/kg.V = il-volum jew massa ta’ DMA fil-kunjett li fih il-kampjun ta’ materjal jew oġġett (ara taħt punt 5.5) imfisser f’litri jew kg.M = l-ammont tal-kampjun tal-materjal jew oġġett, imfisser fi grammi.6.2. Il-konċentrazzjoni ta’ VC fil-materjal u oġġett taħt investigazzjoni imfissra f’mg/kg għandha tkun il-medja taż-żewġ konċentrazzjonijiet ta’ VC (mg/kg) stabbiliti f’punt 6.1 sakemm il-kriterju ta’ ripetizzjoni f’punt 8 jiġi sodisfatt.7. KONFERMA TAL-LIVELL TA’ VCF’każi fejn il-kontenut ta’ VC f’materjali jew oġġetti kif ikkalkolat fil-punt 6.2 jaqbeż l-ammont massimu permissibbli, ir-riżultati miksuba mill-analiżi ta’ kull wieħed miż-żewġ kampjuni (5.6 u 6.1) għandhom jiġu konfermati f’waħda minn tliet metodi:- billi tintuża mill-inqas kolonna waħda oħra (4.3) li jkollha fażi stazzjonarja b’polarità differenti. Din il-proċedura għandha tkompli sakemm jinkiseb chromatogram bl-ebda evidenza ta’ sovrapposizjoni tal-VC u/jew qċaċet ta’ l-istandard intern mal-kostitwenti tal-kampjun tal-materjal jew oġġett,- bl-użu ta’ detectors oħra, eż. l- micro-electrolytic conductivity detector [2],- bl-użu ta’ mass-spectrometry. F’dan il-każ, jekk jonijiet molekolari ma’ ‘parent masses’ (m/e) ta’ 62 u 64 jinstabu fil-proporzjon ta’ 3:1. tista’ tiġi meqjusa bi probabbilità kbira bħala li tikkonferma l-preżenza tal-VC, F’każ ta’ dubju, l-ispettru tal-massa totali għandu jiġi kkontrollat.8. RIPETIBILITÀId-differenza bejn ir-riżultati ta’ żewġ kalkoli (6.1) magħmula fl-istess ħin jew eżattament waħda wara l-oħra fuq l-istess kampjun, mill-istess analista, taħt l-istess kondizzjonijiet, m’għandhiex taqbeż 0,2 mg VC/kg tal-materjal jew ta’ l-oġġett.[1] Ara r-rakkomandazzjoni ISO DIS 5725; 1977.[2] Ara l-Ġurnal tax-Xjenza Kromatografika, Vol. 12, Marzu 1974, p.152.--------------------------------------------------


title: Direttiva 2009/126/KE tal-Parlament Ewropew u tal-Kunsill tal- 21 ta’ Ottubru 2009 dwar il-Fażi II tal-irkupru tal-fwar tal-petrol waqt ir-riforniment bil-karburant tal-vetturi bil-mutur fl-istazzjonijiet ta’ servizz

text:
               31.10.2009

               MT

               Il-Ġurnal Uffiċjali tal-Unjoni Ewropea

               L 285/36

         DIRETTIVA 2009/126/KE TAL-PARLAMENT EWROPEW U TAL-KUNSILL
   tal-21 ta’ Ottubru 2009
   dwar il-Fażi II tal-irkupru tal-fwar tal-petrol waqt ir-riforniment bil-karburant tal-vetturi bil-mutur fl-istazzjonijiet ta’ servizz
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 175(1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw mal-Kumitat tar-Reġjuni,
   Filwaqt li jaġixxu skont il-proċedura stabbilita fl-Artikolu 251 tat-Trattat (2),
   Billi:

               (1)

               Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tniżżel is-Sitt Programm ta’ Azzjoni tal-Komunità Ambjentali (3) stabbilixxiet il-ħtieġa li jitnaqqas it-tniġġis tal-arja għal livelli li jimminimizzaw l-effetti dannużi fuq is-saħħa umana u fuq l-ambjent.

               (2)

               Il-Protokoll ta’ Ġinevra dwar il-Kontroll ta’ Emissjonijiet ta’ Komposti Organiċi Volatili jew il-Flussi Transkonfinali tagħhom jistabbilixxi l-miri għat-tnaqqis tal-emissjonijiet għall-komposti organiċi volatili (VOCs) u l-Protokoll ta’ Gothenburg biex titnaqqas l-Aċidifikazzjoni, l-Etrofikazzjoni u l-Ożonu fil-Livell tal-Art (4) jistabbilixxi l-ogħla livelli ta’ emissjonijiet għal erba’ sustanzi inkwinanti id-dijossidu tal-kubrit, l-ossidi tan-nitroġenu, il-VOCs u l-ammonja, u jitlob li jintużaw l-aqwa tekniki disponibbli jintużaw biex jitrażżnu l-emissjonijiet.

               (3)

               Id-Direttiva Nru 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja u arja iktar nadifa għall-Ewropa (5) tistabbilixxi għanijiet għall-kwalità tal-arja għall-ożonu fil-livell tal-art u l-benżin u d-Direttiva Nru 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi tal-emissjonijiet ta’ ċerti inkwinanti atmosferiċi (6) tistabbilixxi limiti massimi nazzjonali ta’ emissjonijiet għall-VOCs li jikkontribwixxu għall-formazzjoni tal-ożonu fil-livell tal-art. L-emissjonijiet ta’ VOCs, inkluż il-fwar tal-petrol, f’wieħed mill-istati Membri jistgħu jikkontribwixxu għal problemi fil-kwalità tal-arja fi Stati Membri oħra.

               (4)

               L-ożonu wkoll huwa gass b’effett serra u jikkontribwixxi għat-tisħin atmosferiku u għall-bidla fil-klima.

               (5)

               Id-Direttiva Nru 94/63/KE tal-Parlament Ewropew u tal-Kunsill tal-20 ta’ Diċembru 1994 dwar il-kontroll ta’ emissjonijiet ta’ komposti organiċi volatili (VOC) li jirriżultaw mill-ħażna tal-petrol u d-distribuzzjoni tiegħu minn terminals għall-istazzjonijiet ta’ servizz (7) (Fażi I tal-irkupru tal-fwar tal-petrol) għandha l-għan li tirkupra l-fwar tal-petrol li joħroġ mill-ħżin u d-distribuzzjoni tal-petrol bejn it-terminals taż-żejt u l-istazzjonijiet ta’ servizz.

               (6)

               Il-fwar tal-petrol joħroġ ukoll waqt ir-riforniment bil-karburant tal-vetturi bil-mutur fl-istazzjonijiet ta’ servizz u għandu jiġi rkuprat b’mod konsistenti mad-dispożizzjonijiet tad-Direttiva Nru 94/63/KE.

               (7)

               Diversi strumenti Komunitarji ġew żviluppati u implimentati biex jiġu limitati l-emissjonijiet tal-VOCs. Madankollu, hija meħtieġa aktar azzjoni biex jintlaħqu l-għanijiet għas-saħħa u l-ambjent stabbiliti fis-Sitt Programm Komunitarju ta’ Azzjoni Ambjentali u d-Direttiva 2001/81/KE.

               (8)

               Bil-ħsieb li jitnaqqsu l-emissjonijiet ta’ gassijiet b’effett serra tul iċ-ċiklu tal-ħajja tal-karburanti tat-trasport stradali, id-Direttiva 98/70/KE tal-Parlament Ewropew u tal-Kunsill tat-13 ta’ Ottubru 1998 dwar il-kwalità tal-karburanti tal-petrol u tad-diżil (8) ser tippermetti, mill-1 ta’ Jannar 2011, it-tqegħid fis-suq ta’ petrol li fih proporzjon akbar ta’ komponenti tal-biokarburant minn dak li kien il-każ fil-passat. Dan jista’ jwassal għal żieda fl-emissjonijiet tal-VOCs, minħabba l-possibilità tal-Istati Membri li jimplimentaw derogi limitati mir-rekwiżiti ta’ dik id-Direttiva rigward il-pressjoni tal-fwar.

               (9)

               L-istazzjonijiet ta’ servizz eżistenti jista’ jkollhom bżonn jadattaw l-infrastruttura eżistenti u jkun aħjar li jiġi installat tagħmir għall-irkupru tal-fwar meta s-sistema tal-forniment tal-karburant tiġi rranġata mill-ġdid (jiġifieri alterazzjoni jew tiġdid sinifikanti tal-infrastruttura tal-istazzjon, b’mod partikolari tat-tankijiet u tal-pajpijiet), peress li dan inaqqas b’mod sinifikanti l-ispiża tal-adattamenti meħtieġa. Madankollu, l-istazzjonijiet eżistenti li huma ikbar jistgħu jadattaw aħjar u għandhom jinstallaw l-irkupru tal-fwar tal-petrol iktar kmieni, peress li dawn jikkontribwixxu iktar għall-emissjonijiet. Stazzjonijiet ġodda ta’ servizz jistgħu jintegraw tagħmir għall-irkupru tal-fwar tal-petrol matul id-disinn u l-bini tal-istazzjon ta’ servizz u għalhekk ikunu jistgħu jinstallaw tagħmir bħal dan mill-ewwel.

               (10)

               It-tankijiet tal-karburant ta’ vetturi bil-mutur ġodda ma fihomx fwar tal-petrol. Għaldaqstant hija meħtieġa deroga għall-ewwel forniment ta’ karburant ta’ dawn il-vetturi.

               (11)

               Għalkemm diversi Stati Membri għandhom rekwiżiti nazzjonali rigward is-sistemi tal-irkupru tal-fwar tal-petrol tat-tip Fażi II, m’hemm l-ebda leġiżlazzjoni Komunitarja. Għaldaqstant, huwa xieraq li jiġi stabbilit livell uniformi minimu ta’ rkupru tal-fwar tal-petrol sabiex ikun hemm livell għoli ta’ benefiċċju ambjentali u sabiex jiġi faċilitat il-kummerċ tat-tagħmir għall-irkupru tal-fwar tal-petrol.

               (12)

               Kontrolli perjodiċi tat-tagħmir kollu installat għall-irkupru tal-fwar tal-petrol tat-tip Fażi II għandhom isiru sabiex jiġi żgurat li t-tagħmir għall-irkupru tal-fwar tal-petrol jipproduċi tnaqqis reali fl-emissjonijiet. L-Istati Membri jistgħu jiddeċiedu li l-kontrolli għandhom jitwettqu minn wieħed jew aktar minn dawn li ġejjin: servizzi uffiċċjali ta’ spezzjoni, l-operatur innifsu jew parti terza. Fil-każ ta’ spezzjonijiet uffiċċjali, l-Istati Membri għandhom jikkunsidraw ir-Rakkomandazzjoni 2001/331/KE tal-Parlament Ewropew u tal-Kunsill tal-4 ta’ April 2001 li tipprevedi kriterji minimi għal spezzjonijiet ambjentali fl-Istati Membri (9).

               (13)

               It-tagħmir għall-irkupru tal-fwar tal-petrol tat-tip Fażi II għandu jiġi ttestjat regolarment. Il-Kumitat Ewropew għall-Istandardizzazzjoni (CEN) għandu jiġi mħeġġeġ jiżviluppa metodoloġija ta’ ttestjar armonizzata.

               (14)

               L-Istati Membri għandhom jistabbilixxu regoli dwar il-pieni applikabbli għall-ksur tad-dispożizzjonijiet nazzjonali adottati skont din id-Direttiva u jiżguraw li dawn jiġu implimentati. Dawk il-pieni għandhom ikunu effettivi, proporzjonati u dissważivi billi n-nuqqas ta’ konformità jista’ jkun ta’ ħsara għas-saħħa tal-bniedem u għall-ambjent.

               (15)

               F’konformità mal-punt 34 tal-Ftehim Interistituzzjonali dwar it-tfassil aħjar tal-liġijiet (10), l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom stess li juru, sa fejn hu possibbli, il-korrelazzjoni bejn din id-Direttiva u l-miżuri ta’ traspożizzjoni, u jagħmluhom pubbliċi.

               (16)

               Peress li hija adottata skont l-Artikolu 175 tat-Trattat, din id-Direttiva ma twaqqafx lill-Istati Membri milli jżommu jew jintroduċu miżuri protettivi aktar stretti li huma kompatibbli mat-Trattat. Skont l-Artikolu 176 tat-Trattat, l-Istati Membri għandhom jinnotifikaw lill-Kummissjoni bi kwalunkwe miżuri bħal dawn.

               (17)

               Il-miżuri meħtieġa għall-implimentazzjoni ta’ din id-Direttiva għandhom jiġu adottati skont id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (11).

               (18)

               B’mod partikolari, il-Kummissjoni għandha tingħata s-setgħa li tadotta miżuri ta’ implimentazzjoni rigward il-metodi u l-istandards armonizzati. Peress li dawk il-miżuri huma ta’ kamp ta’ applikazzjoni ġenerali u huma mfassla biex jemendaw elementi mhux essenzjali ta’ din id-Direttiva, inter alia billi jissupplimentawha b’elementi ġodda mhux essenzjali, għandhom jiġu adottati skont il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (19)

               Billi l-għan ta’ din id-Direttiva, speċifikament it-tnaqqis tal-emissjonijiet tal-fwar tal-petrol fl-atmosfera ma jistax jinkiseb b’mod suffiċjenti mill-Istati Membri u jista’ għalhekk, minħabba fin-natura transkonfinali tat-tniġġis tal-arja jinkiseb aħjar fuq livell Komunitarju, il-Komunità tista’ tadotta miżuri skont il-prinċipju tas-sussidjarjetà kif stabbilit fl-Artikolu 5 tat-Trattat. Skont il-prinċipju tal-proporzjonalità kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ biex jintlaħaq dak l-għan,

         ADOTTAW DIN ID-DIRETTIVA:
   Artikolu 1
   Suġġett
   Din id-Direttiva tistabbilixxi miżuri bl-għan li jnaqqsu l-ammont ta’ fwar tal-petrol li joħroġ fl-atmosfera waqt ir-riforniment tal-karburant tal-vetturi bil-mutur fl-istazzjonijiet ta’ servizz.
   Artikolu 2
   Definizzjonijiet
   Għall-finijiet ta’ din id-Direttiva:

               1.

               “petrol” tfisser petrol kif definit fl-Artikolu 2(a) tad-Direttiva 94/63/KE;

               2.

               “fwar tal-petrol” tfisser kwalunkwe kompost gassuż li jevaporaw mill-petrol;

               3.

               “stazzjon ta’ servizz” tfisser stazzjon ta’ servizz kif definit fl-Artikolu 2(f) tad-Direttiva 94/63/KE;

               4.

               “stazzjon ta’ servizz eżistenti” tfisser stazzjon ta’ servizz mibni jew li għalih ingħata jew permess individwali għall-ippjanar, jew liċenzja għall-kostruzzjoni jew liċenzja għall-operat qabel l-1 ta’ Jannar 2012;

               5.

               “stazzjon ta’ servizz ġdid” tfisser stazzjon ta’ servizz mibni jew li għalih ingħata jew permess individwali għall-ippjanar, jew liċenzja għall-kostruzzjoni jew liċenzja għall-operat fl-1 ta’ Jannar 2012 jew wara;

               6.

               “Sistema għall-irkupru tal-fwar tat-tip Fażi II” tfisser tagħmir immirat għall-irkupru tal-fwar tal-petrol li jintilef mit-tank tal-karburant ta’ vettura waqt ir-riforniment tal-karburant fi stazzjon ta’ servizz u li jittrasferixxi dak il-fwar tal-petrol f’tank għall-ħżin fi stazzjon ta’ servizz jew lura fid-distributur tal-petrol biex jerġa’ jinbiegħ;

               7.

               “l-effiċjenza fil-qbid tal-fwar tal-petrol” tfisser l-ammont ta’ fwar tal-petrol maqbud mis-sistema għall-irkupru tal-fwar tal-petrol tat-tip Fażi II paragunat mal-ammont ta’ fwar tal-petrol li joħroġ fl-atmosfera fin-nuqqas ta’ sistema bħal din u espress f’perċentwal;

               8.

               “il-proporzjon fwar/petrol” tfisser il-proporzjon bejn il-volum fi pressjoni atmosferika tal-fwar tal-petrol li jgħaddi mis-sistema għall-irkupru tal-fwar tal-petrol tat-tip Fażi II u l-volum ta’ petrol li jkun ħareġ;

               9.

               “il-fluss” tfisser it-total tal-kwantità annwali ta’ petrol li jinħatt mill-kontejners mobbli għal ġo stazzjon ta’ servizz.

         Artikolu 3
   Stazzjonijiet ta’ servizz
   1.   L-Istati Membri għandhom jiżguraw li kwalunkwe stazzjon ta’ servizz ġdid għandu jkun mgħammar b’sistema għall-irkupru tal-fwar tal-petrol tat-tip Fażi II jekk:

               (a)

               il-fluss reali jew maħsub tiegħu jkun ikbar minn 500 m3 fis-sena; jew

               (b)

               il-fluss reali jew maħsub tiegħu ikun akbar minn 100 m3 fis-sena u jkun jinsab f’bini użat b’mod permanenti bħala post ta’ residenza jew ta’ xogħol.

         2.   L-Istati Membri għandhom jiżguraw li kwalunkwe stazzjon ta’ servizz eżistenti li jkun ser isir xogħol estensiv ta’ rinnovament fuqu għandu jiġi mgħammar b’sistema għall-irkupru tal-fwar tal-petrol tat-tip Fażi II waqt il-proċess ta’ rinnovament jekk:

               (a)

               il-fluss reali jew maħsub tiegħu jkun ikbar minn 500 m3 fis-sena; jew

               (b)

               il-fluss reali jew maħsub tiegħu jkun ikbar minn 100 m3 fis-sena u jkun jinsab f’bini użat b’mod permanenti bħala post ta’ residenza jew ta’ xogħol.

         3.   L-Istati Membri għandhom jiżguraw li kwalunkwe stazzjon ta’ servizz eżistenti li għandu fluss li jaqbeż it-3 000 m3 fis-sena għandu jiġi mgħammar b’sistema għall-irkupru tal-fwar tal-petrol tat-tip Fażi II mhux iktar tard mill-31 ta’ Diċembru 2018.
   4.   Il-paragrafi 1, 2 u 3 m’għandhomx japplikaw għall-istazzjonijiet ta’ servizz użati esklussivament b’rabta mal-bini u l-kunsinna ta’ vetturi ġodda bil-mutur.
   Artikolu 4

      Livell minimu għall-irkupru tal-fwar tal-petrol

   1.   L-Istati Membri għandhom jiżguraw, b’effett mid-data li fiha s-sistemi għall-irkupru tal-fwar tal-petrol tat-tip Fażi II isiru obbligatorji skont l-Artikolu 3, li l-effiċjenza tal-qbid tal-fwar tal-petrol ta’ sistemi bħal dawn tkun daqs jew ikbar minn 85 % kif iċċertifikat mill-manifattur skont l-istandards tekniċi jew proċeduri tal-approvazzjoni tat-tip Ewropej rilevanti msemmija fl-Artikolu 8 jew, jekk ma jkunx hemm standards jew proċeduri bħal dawn, skont kwalunkwe standard nazzjonali rilevanti.
   2.   B’effett mid-data li fiha s-sistemi għall-irkupru tal-fwar tal-petrol tat-tip Fażi II isiru obbligatorji skont l-Artikolu 3, fejn il-fwar irkuprat tal-petrol jiġi trasferit għal tank tal-ħżin fi stazzjon ta’ servizz, il-proporzjon tal-fwar/petrol għandu jkun daqs jew akbar minn 0,95 iżda inqas jew daqs 1,05.
   Artikolu 5
   Kontrolli perjodiċi u informazzjoni lill-konsumatur
   1.   L-Istati Membri għandhom jiżguraw li l-effiċjenza tal-qbid tal-fwar tal-petrol waqt it-tħaddim tas-sistemi għall-irkupru tal-fwar tal-petrol tat-tip Fażi II tkun ittestjata mill-inqas darba fis-sena jew billi jiġi ċċekkjat li l-proporzjon fwar/petrol f’kondizzjonijiet simulati ta’ fluss tal-petrol ikun f’konformità mal-Artikolu 4(2) jew billi tintuża kwalunkwe metodoloġija oħra xierqa.
   2.   Fejn ikun hemm sistema awtomatika ta’ monitoraġġ installata, l-Istati Membri għandhom jiżguraw li l-effiċjenza tal-qbid tal-fwar tal-petrol tiġi ttestjata mill-inqas darba kull tliet snin. Kull sistema awtomatika ta’ monitoraġġ bħal din għandha tirreġistra awtomatikament difetti fil-funzjonament xieraq tas-sistema għall-irkupru tal-fwar tal-petrol tat-tip Fażi II u fis-sistema awtomatika tal-monitoraġġ innifisha, tindika n-nuqqasijiet lill-operatur tal-istazzjon ta’ servizz u twaqqaf awtomatikament il-fluss tal-petrol mill-pompa difettuża jekk id-difett ma jiġix irranġat fi żmien sebat ijiem.
   3.   Meta stazzjon ta’ servizz ikun installa sistema għall-irkupru tal-fwar tal-petrol tat-tip Fażi II, l-Istati Membri għandhom jiżguraw li dan juri tabella, stiker jew avviż ieħor qrib il-pompa tal-petrol jew fuqu, li jinforma lill-konsumaturi dwar dan il-fatt.
   Artikolu 6
   Pieni
   L-Istati Membri għandhom jistabbilixxu r-regoli dwar il-pieni applikabbli għall-ksur tad-dispożizzjonijiet nazzjonali adottati skont din id-Direttiva u għandhom jieħdu l-miżuri meħtieġa kollha sabiex jiżguraw li dawn jiġu implimentati. Il-pieni għandhom ikunu effettivi, proporzjonati u dissważivi. L-Istati Membri għandhom jinnotifikaw lill-Kummissjoni b’dawk id-dispożizzjonijiet sal-1 ta’ Jannar 2012 u għandhom jinnotifikawha mingħajr dewmien dwar kwalunkwe emenda sussegwenti li taffettwahom.
   Artikolu 7
   Reviżjoni
   Il-Kummissjoni għandha, sal-31 ta’ Diċembru 2014, twettaq reviżjoni tal-implimentazzjoni ta’ din id-Direttiva u, b’mod partikolari:

               (a)

               il-limitu ta’ 100 m3 fis-sena msemmi fl-Artikolu 3(1)(b) u (2)(b) ta’ din id-Direttiva u l-Artikolu 6(3) tad-Direttiva 94/63/KE;

               (b)

               ir-rekord ta’ konformità waqt it-tħaddim tas-sistemi għall-irkupru tal-fwar tal-petrol tat-tip Fażi II; u

               (c)

               il-ħtieġa ta’ tagħmir awtomatiku ta’ monitoraġġ.

         Għandha tirrapporta r-riżultati ta’ dik ir-reviżjoni lill-Parlament Ewropew u lill-Kunsill u tinkludi magħhom, jekk ikun xieraq, proposta leġiżlattiva.
   Artikolu 8
   Adattamenti tekniċi
   Jistgħu jiġu adottati metodi u standards armonizzati għall-finijiet tal-Artikoli 4 u 5. Fejn ikun meħtieġ biex tiġi żgurata l-konsistenza ma’ kwalunkwe standard rilevanti mfassal mill-Kumitat Ewropew għall-Istandardizzazzjoni (CEN), dawk l-Artikoli, bl-eċċezzjoni tal-effikaċja tal-qbid tal-fwar tal-petrol u l-proporzjon fwar/petrol imsemmija fl-Artikolu 4 u l-perijodi ta’ żmien speċifikati fl-Artikolu 5, jistgħu jiġu adattati għall-progress tekniku.
   Dawk il-miżuri, imfassla biex jemendaw elementi mhux essenzjali ta’ din id-Direttiva, inter alia billi jissupplimentawha, għandhom jiġu adottati skont il-proċedura regolatorja bi skrutinju msemmija fl-Artikolu 9(2).
   Artikolu 9
   Proċedura ta’ kumitat
   1.   Il-Kummissjoni għandha tkun assistita minn kumitat.
   2.   Fejn isir referenza għal dan il-paragrafu, l-Artikoli 5a(1) sa (4), u l-Artikolu 7 tad-Deċiżjoni 1999/468/KE għandhom japplikaw, filwaqt li jiġu kkunsidrati d-dispożizzjonijiet tal-Artikolu 8 tagħha.
   Artikolu 10
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva qabel l-1 ta’ Jannar 2012. Għandhom jikkomunikaw minnufih lill-Kummissjoni t-test ta’ dawk il-miżuri.
   Meta l-Istati Membri jadottaw dawk il-miżuri, għandhom ikollhom referenza għal din id-Direttiva jew għandhom ikollhom magħhom referenza bħal din fl-okkażjoni tal-pubblikazzjoni uffiċjali tagħhom. Il-metodi kif issir din ir-referenza għandhom ikunu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 11
   Dħul fis-seħħ
   Din id-Direttiva għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 12
   Destinatarji
   Din id-Direttiva hija indirizzata lill-Istati Membri.

      Magħmul fi Strasburgu, il-21 ta’ Ottubru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         C. MALMSTRÖM

      (1)  Opinjoni tat-13 ta’ Mejju 2009 (għadha mhix ippubblikata fil-Ġurnal Uffiċjali).

      (2)  Opinjoni tal-Parlament Ewropew tal-5 ta’ Mejju 2009 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tal-24 ta’ Settembru 2009.

      (3)  ĠU L 242, 10.9.2002, p. 1.

      (4)  ĠU L 179, 17.7.2003, p. 3.

      (5)  ĠU L 152, 11.6.2008, p. 1.

      (6)  ĠU L 309, 27.11.2001, p. 22.

      (7)  ĠU L 365, 31.12.1994, p. 24.

      (8)  ĠU L 350, 28.12.1998, p. 58.

      (9)  ĠU L 118, 27.4.2001, p. 41.

      (10)  ĠU C 321, 31.12.2003, p. 1.

      (11)  ĠU L 184, 17.7.1999, p. 23.